internet vaartha 204 Views
ముంబై : టెలికాం కంపెనీల డేటాచార్జీల వార్‌ లో వొడాఫోన్‌ కూడా చేరింది. ఇప్పటికే ఐడియా, ఎయిర్‌టెల్‌ సంస్థలు అదనపు డేటా కల్పించి ఆఫర్లు ప్రకటించి పోటీపడుతున్న సంగతి తెలిసిందే. ఇదే తీరులో వొడాఫోన్‌ కూడా తమ కస్టమర్లకు 67శాతం డేటాను అదనంగా అందిస్తున్నట్లు ప్రకటించింది. ఇప్పటివరకూ ఉన్న 3జిబి, 3జి,4జి నెలవారీ రీఛార్జీ ప్యాక్‌ 650వరకూ ఉండేది. ఇపుడు అదే ఛార్జీతో 5జిబి డేటా అందిస్తోంది. అలాగే 2జిబిప్యాక్‌ ఇప్పటి వరకూ రూ.449గా ఉండేది. ఇకపై ఈ ప్యాక్‌లో 3జిబి డేటా అందిస్తుంది. 999 3జి,4జి ప్యాక్‌లో 10జిబి డేటా అందుతుంది. 54శాతం అదనపు లబ్ధిఉంటుందని కంపనీ వివరించింది. ఇక 39రూపాయల 2జి సాచెట్‌ప్యాక్‌ ఐదురోజుల కాలపరిమితితో ఉన్న డేటా 225 ఎంబి డేటా అందిస్తుంది. అంతకుముందు 160 ఎంబి మాత్రమే ఉండేది. 41శాతం డేటాను పెంచింది. 12రూపాయల 3జి,4జి డేటాప్యాక్‌లు ఒకరోజు కాల పరిమితితో ఉన్నవి 50ఎండిడేటాను అందిస్తున్నాయి. ఇప్పటివరకూ ఈ ప్యాక్‌లు కేవలం 30ఎంబి మాత్రమే డేటా అందించేవి. అయితే ఇవి ప్రతిసర్కిల్‌కు మారే అవకాశం కూడా లేకపోలేదని వొడాఫోన్‌ ప్రకటించింది.